جەعفەر ئەلموسەوی

جەعفەر عەبدولواحید عەبدولجەبار ئەلموسەوی (١٩٥٧) سەرۆکی داواکاری گشتی دادگای باڵای تاوانەکانی عێراق کە سەرپەرشتی دادگاییکردنی سەددام حوسێن سەرۆککۆماری پێشووی عێراقی کردووە.

 ژیان 
جەعفەر عەبدولواحید عەبدولجەبار عەودە موسەوی لە ساڵی ١٩٥٧ لە بەغدا لەدایکبووە و بڕوانامەی بەکالۆریۆسی لە یاسادا لە زانکۆی ئێران لە ساڵی ١٩٨٧ بەدەستھێناوە. بۆ ماوەی ١٥ ساڵ وەک پارێزەر کاری کردووە، تاوەکو ساڵی ٢٠٠٣ کە بووە بە جێگری بەڕێوەبەری گشتی لە بەشی یاسایی لە دەستەی باڵای ڕیشەکێشکردنی بەعس.

لە سەرەتای دامەزراندنی دادگای باڵای تاوانەکانی عێراق لە ساڵی ٢٠٠٤، وەک سەرۆکی داواکاری گشتی ھەڵبژێردرا و بۆ سێ جاری یەک لەدوای یەک پۆستەکەی نوێکرایەوە. ھەروەھا سەرۆکایەتی داواکاری لە دۆسیەی دوجەیل کرد، کە تێیدا سەرۆکی پێشووتری عێراق، سەددام حوسێن، لەسێدارەدرا.https://web.archive.org/web/20210927051538/https://www.alquds.co.uk/%D8%AA%D8%B9%D9%8A%D9%8A%D9%86-%D8%AC%D8%B9%D9%81%D8%B1-%D8%A7%D9%84%D9%85%D9%88%D8%B3%D9%88%D9%8A-%D9%82%D8%A7%D8%B6%D9%8A-%D8%AA%D8%AD%D9%82%D9%8A%D9%82-%D9%81%D9%8A-%D8%A7%D9%84%D8%B3%D9%84%D9%8A/

 لابردنی لە پۆستەکەی 
لە ساڵی ٢٠٠٨، دادگای باڵای تاوانەکانی عێراق بڕیارێکی ئیداری دەرکرد بۆ لادانی لە پۆستەکەی وەک سەرۆکی داواکاری گشتی. ئەمەش دوای ئەوە ھات کە لە ھەڵبژاردنەکانی دیاریکردنی سەرۆکی نوێی داواکاری گشتی شکستی ھێنا. جێگری سەرۆکی داواکاری گشتی وەک سەرۆکی کاتی دیاریکرا تاوەکو سەرۆکێکی نوێ ھەڵدەبژێردرێت.

بەڵام جەعفەر موسەوی ڕەتیکردەوە ملکەچی بڕیارەکە بێت و ھۆکاری لابردنەکەی گەڕاندەوە بۆ ئەوەی کە ئەو گەندەڵییەکانی ناو دادگای ئاشکرا کردبوو.https://web.archive.org/web/20210927113227/https://www.aljarida.com/articles/1461285933281926800/

 سەرچاوەکان 

 سەرچاوەکان